Felébredt a kómából 12 év után, és mindenre emlékezett - Blikk.hu
Aktuális » Vészhelyzet » Felébredt a kómából 12 év után, és mindenre emlékezett
Felébredt a kómából 12 év után, és mindenre emlékezett
2015. jan. 13. 17:46
Harlow — Tizenkét évig volt kómában egy brit férfi, miközben mindent látott és hallott, de ezt nem tudta róla senki.
Martin Pistorious (39) ma már egészséges, meg is nősült, most megjelenő könyvében elképesztő tapasztalatairól számol be, amelyeket akkor szerzett, amikor környezete azt hitte, nincs tudatánál.
A férfi 12 évesen, rövid betegség után, teljesen váratlanul esett kómába egy gombás eredetű agyhártyagyulladás következtében. A kórokozó földdel fertőz, így akár a játszótéren is összeszedhette. Miután teljesen magatehetetlen volt, szülei hosszú éveken keresztül hordták egy intézetbe kezelésre, majd otthon lefektették. Édesapja cipelte többnyire a gyereket, a megterhelő kezelés után este lefektette, óráját éjjel csörgőre állította, hogy a kisfiút hajnali kettőkor megforgassa, nehogy felfekvést kapjon.
A kis Martin (jobbra lent) egy gombás eredetű agyhártyagyulladás miatt betegedett meg, és került nagyon gyorsan kómába alig 12 évesen
Martin tudja, hogy életét szülei áldozatos helytállásának köszönheti, kitartásukat soha nem fogja nekik elfelejteni még úgy sem, hogy egyszer édesanyja, Joan a halálát kívánta. A férfi mára már tudja, hogy sajnálatból mondta, biztos lévén abban, hogy fia nem hallja.
Martin azonban mindent hallott 12 éven keresztül. Nagyjából 15 esztendősen kezdett tisztában lenni a külvilággal, onnantól kezdve mindenről tudott, ami körülötte zajlott, de reagálni nem tudott, saját teste börtönében élt.
– Anyám azt mondta egyszer, bárcsak meghalnék – írta Ghostboy (Szellemfiú) című könyvében Martin. – Akkor nagyon bántott, legbelül sírtam, de már megbocsátottam neki. Pokoli volt a tudat, hogy mindent tudok, hallok, látok, akárcsak bárki más, és nem tudok nekik szólni, nem tudom felemelni a kezemet sem, hogy intsek nekik. Az intézetbe, ahová hordtak, folyton ugyanazt a hülye rajzfilmes DVD-t kellett néznem, pokoli volt. Annyira hozzászoktak az állapotomhoz, hogy senkinek nem tűnt fel, amikor jobban kezdtem lenni. Majdnem beleőrültem a tudatba, hogy életem végéig így kell maradjak, de aztán végül, fokozatosan jobban lettem, míg a végén teljesen fel nem épültem.
Martin ma már teljes értékű életet él, és most jelent meg a könyve, amelyben leírta a vele történteket
Kiderült, miért van teljes útzár az M0-son Fótnál: durva a helyzet – fotók